夏日閑書墨君堂壁二首  其二
作者：文同
朝代：宋

paragraphs: 歸來山中住，便作山中人。
冠带亦自閑，累月不著身。
散髪層岩阿，濯足清澗濱。
石蘚黏簡冊，松風墮衣巾。
鄉里多舊游，不厭過從頻。
山肴與野釀，待我如佳賓。
有召即走赴，愛其愛我真。
常恐禮數乖，取問吾交親。
正此一夏樂，忽茲遘蕭辰。
還愧擁千騎，又走西道塵。